ಎಂಜಿನಿಯರಿಂಗ್ ಬಹು ಗೌರವಾನ್ವಿತ ವೃತ್ತಿ. ಉದಾಹರಣೆಗೆ,ಕೆನಡಾದಲ್ಲಿ ಸಾರ್ವಜನಿಕರ ಬಹು ನಂಬಿಕಸ್ಥ ವೃತ್ತಿಗಳಲ್ಲಿ ಒಂದೆಂದು ಸ್ಥಾನ ಪಡೆದಿದೆ.
ಕೆಲವು ಬಾರಿ ಎಂಜಿನಿಯರಿಂಗ್ ಜನಪ್ರಿಯ ಸಂಸ್ಕೃತಿಯಲ್ಲಿ ಒಂದು ರೀತಿಯ ಒಣ, ಆಸಕ್ತಿರಹಿತ ಕ್ಷೇತ್ರವೆಂದು ಕಾಣಲಾಗಿದೆ ಮತ್ತು ನೀರಸ ವ್ಯಕ್ತಿಗಳ ಕ್ಷೇತ್ರವೆಂದು ಕೂಡ ಅದನ್ನು ಭಾವಿಸಲಾಗಿತ್ತು. ಉದಾಹರಣೆಗೆ,ವ್ಯಂಗ್ಯಚಿತ್ರಗಳ ಪಾತ್ರಧಾರಿ ಡಿಲ್ಬರ್ಟ್ ಒಬ್ಬ ಎಂಜಿನಿಯರ್. ಈ ವೃತ್ತಿಯ ಬಗ್ಗೆ ಸಾರ್ವಜನಿಕ ಜಾಗೃತಿ ಹೆಚ್ಚಿಸುವಲ್ಲಿ ಇದ್ದ ಒಂದು ಕಷ್ಟವೆಂದರೆ,ಜನಸಾಮಾನ್ಯರು ದಿನನಿತ್ಯದ ಜೀವನದಲ್ಲಿ ಎಂಜಿನಿಯರುಗಳ ಕೆಲಸದಿಂದ ಪ್ರತಿದಿನ ಅನುಕೂಲ ಪಡೆದರೂ ಅವರ ಜತೆ ಯಾವುದೇ ವೈಯಕ್ತಿಕ ವ್ಯವಹಾರಗಳು ಇರಲಿಲ್ಲ. ಇದಕ್ಕೆ ವಿರುದ್ಧವಾಗಿ,ವರ್ಷಕ್ಕೊಮ್ಮೆಯಾದರೂ ವೈದ್ಯರನ್ನು ಭೇಟಿ ಮಾಡುವುದು ,ತೆರಿಗೆ ಪಾವತಿ ಸಂದರ್ಭದಲ್ಲಿ ಲೆಕ್ಕಪರಿಶೋಧಕರ ಭೇಟಿ ಮತ್ತು ಆಗಾಗ್ಗೆ ವಕೀಲರ ಭೇಟಿ ಸಾಮಾನ್ಯ ಸಂಗತಿಯಾಗಿತ್ತು.
ಆದರೆ ಇದು ಸದಾ ಹಾಗೆ ಇರಲಿಲ್ಲ-ಬಹುತೇಕ ಬ್ರಿಟಿಷ್ ಶಾಲಾ ಮಕ್ಕಳು 1950ರ ದಶಕದಲ್ಲಿ ವಿಕ್ಟೋರಿಯನ್ ಎಂಜಿನಿಯರುಗಳ ಸ್ಫೂರ್ತಿದಾಯಕ ಕಥೆಗಳೊಂದಿಗೆ ಬೆಳೆದರು.ಅವರಲ್ಲಿ ಮುಖ್ಯವಾದವರು ಬ್ರುನೆಲ್ಸ್,ಸ್ಟೀಫನ್‌ಸನ್ಸ್, ಟೆಲ್‌ಫೋರ್ಡ್ ಮತ್ತವರ ಸಮಕಾಲೀನರು.
ವಿಜ್ಞಾನದ ಕಾದಂಬರಿಗಳಲ್ಲಿ ಎಂಜಿನಿಯರ್‌‌ಗಳನ್ನು ಸಾಮಾನ್ಯವಾಗಿ ಭವಿಷ್ಯದ ಅಗಾಧ ತಂತ್ರಜ್ಞಾನಗಳ ತಿಳಿವಳಿಕೆಯುಳ್ಳ ಅತ್ಯಂತ ಜ್ಞಾನಿ ಮತ್ತು ಗೌರವಾನ್ವಿತ ವ್ಯಕ್ತಿಗಳಾಗಿ ಬಿಂಬಿಸಲಾಗಿದೆ ಮತ್ತು ಆಗಾಗ್ಗೆ ಚಿತ್ರಕಲೆಗಳಲ್ಲಿ ಕೂಡ ಬಿಂಬಿಸಲಾಗಿದೆ. "ಸ್ಟಾರ್ ಟ್ರೆಕ್" ಪಾತ್ರಗಳಾದ ಮಾಂಟ್ಗೊಮೆರಿ ಸ್ಕಾಟ್, ಜಾರ್ಜ್‌ಡಿ ಲಾ ಪೋರ್ಜ್,ಮೈಲ್ಸ್ ಓ ಬ್ರೈನ್, ಬಿಎಲ್ಲಾನಾ ಟೊರೇಸ್ ಮತ್ತು ಚಾರ್ಲೆಸ್ ಟಕರ್ III ಪ್ರಖ್ಯಾತ ಉದಾಹರಣೆಗಳು.
ಸಾಮಾನ್ಯವಾಗಿ,ಎಂಜಿನಿಯರ್‌ಗಳನ್ನು ಪ್ರಧಾನ ಕೈಯ ಕಿರುಬೆರಳಿನಲ್ಲಿ ಧರಿಸುತ್ತಿದ್ದ "ಕಬ್ಬಿಣದ ಉಂಗುರ"- ಕ್ರೋಮಿಯಂ ಮಿಶ್ರಿತ ಉಕ್ಕು ಅಥವಾ ಕಬ್ಬಿಣದ ಉಂಗುರದಿಂದ ಗುರುತಿಸಬಹುದಾಗಿತ್ತು. ಈ ಸಂಪ್ರದಾಯವು ಕೆನಡಾದಲ್ಲಿ ಗೌರವ ಸಂಕೇತವಾಗಿ ಮತ್ತು ಎಂಜಿನಿಯರಿಂಗ್ ವೃತ್ತಿಯ ಗೌರವಾನ್ವಿತ ಹೊಣೆಯಿಂದಾಗಿ ಎಂಜಿನಿಯರ್‌ ಎಂದು ಕರೆಯುವ ಧಾರ್ಮಿಕ ಪದ್ಧತಿಯಾಗಿ ಆರಂಭವಾಯಿತು.
ವೃತ್ತಿಪರ ಎಂಜಿನಿಯರ್ ಹೆಸರಿನ ಹಿಂದೆಯೇ PE ಅಥವಾ P.Eng ಎಂಬ ನಂತರದ ಬಿರುದಿನ ಅಕ್ಷರಗಳನ್ನು ಉತ್ತರ ಅಮೆರಿಕದಲ್ಲಿ ಇಡಲಾಗುತ್ತಿತ್ತು. ಯುರೋಪ್ ಬಹುಭಾಗ ವೃತ್ತಿಪರ ಎಂಜಿನಿಯರ್ ಅವರನ್ನು IR ಎಂಬ ಅಕ್ಷರಗಳಿಂದ ಗುರುತಿಸಲಾಗುತ್ತಿತ್ತು, UK ಮತ್ತು ಕಾಮನ್‌ವೆಲ್ತ್ ಬಹುಭಾಗ ಚಾರ್ಟರ್ಡ್ ಎಂಜಿನಿಯರ್ ಪದ ಅನ್ವಯಿಸಲಾಗಿತ್ತು ಮತ್ತು CEng ಅಕ್ಷರಗಳಿಂದ ಗುರುತಿಸಲಾಗುತ್ತಿತ್ತು.

ಪುನರುಜ್ಜೀವನ ಯುಗ
ಸಾಮಾಜಿಕ ದೃಷ್ಟಿಯಲ್ಲಿ ಎಂಜಿನಿಯರಿಂಗ್
ಇತರೆ ವಿಭಾಗಗಳ ಜತೆ ಸಂಬಂಧಗಳು
ಸಾಂಸ್ಕೃತಿಕ ಉಪಸ್ಥಿತಿ